**Redaktør:**

- At I medsender ICMJE-forms på alle medforfattere (se Manuskriptvejledningen)

Disse er vedhæftet som supplerende filer.

- At i tilføjer 3-6 nøgleord/emneord/keywords om bidraget (valgfrit sprog dansk og/eller engelske keywords)

Disse er tilføjet under artiklens metadata.

- At der tilføjes DOI på alle referencer.

Disse er tilføjet. Pånær en enkelt artikel der ikke har et DOI.

- Vi har desuden vedtaget, at hvert bidrag skal indeholde en faktaboks med op til 6 bullet-points. Her skal stå hvad hovedpointerne fra manuskriptet er, hvad det bidrager til at viden, og hvordan man kan bruge det i danske akutmodtagelser.

En faktaboks er tilføjet.

**Bedømmer A:**

- Tilføj Faktabokse: Hvad ved vi ikke. Hvad bidrager artiklen med af nyt.

En faktaboks er tilføjet.

- Diskuter hvorfor man vælger det bredest mulige sikkerhedsmargin ved tolkning frem for gennemsnitsværdierne fundet ved det systematiske reviews.

Sætningen er ændret til følgende: ”For at undgå fejltolkninger er i denne artikel angivet det bredest fundne LoA fra litteraturen i stedet for den gennemsnitlige værdi, denne bør derfor reflektere den størst mulige usikkerhed man kan få i en VBG.”

- Uddybe at der hvor diskrepansen er størst mellem ABG og VBG er hos de mest syge patienter.

Dette er rigtigt nok en teori der nævnes af flere forfattere. Vi har dog ikke fundet nogle resultater der entydigt viser på hvilken måde. Der er i metodeafsnittet nævnt at der ikke er nok viden om shockerede patienter og blandede syrebaseforstyrrelser.

- Fjerne det omkring patientens sikkerhed, da det det kan appliceres på alle artikler.

Sætningen er hermed slettet.

- I afsnittet ”Diabetisk ketoacidose” anføres det at diagnosen diabetisk ketoacidose ofte kan stilles på baggrund af fund af metabolisk acidose og højt blodsukker. De diagnostiske kriterier for ketoacidose includerer jo yderligere en parameter i form af forhøjede ketonstoffer i blodet. Jeg mener derfor at ordlyden i artiklen bør modereres, så der i stedet f.eks. står: være en stærk indikator for diabetisk ketoacidose, eller
lignende.

Sætningen er hermed ændret til: ”… er en stærk indikator for diabetisk ketoacidose…”

**Bedømmer B:**

- drejer artiklen sig både om voksne og børn? Hos børn vil det i langt, langt de flsete tilfælde være overflødigt og et overgreb at tage en a-gas. Det bør specificeres hvilken gruppe det drejer sig om.

 I metode afsnittet og i konklusion er tilføjet ”voksne patienter”.

- Introduktionen er klar og relevant. Riskoen for kar-komplikationer ved a-gas bør nævnes.

Sætningen ”Brug af VBG vil også nedsætte risikoen for blødning, trombose og vævsskade (se tabel 2).” er tilføjet i introduktionen.

- Statistik: Afsnittet er på lavere niveau end man må forvente at læserne vil tiltales - foreslår at meget af teksten om de grundlæggende begreber fjernes. Det må forudsættes bekendt.

Sætningen er konfidensinterval er fjernet. Beskrivelsen af LoA er beholdt, da den er essentiel for forståelsen af tolkningen.

- Der mangler et egentlig metode afsnit, så vi kan få indblik i hvor de medtagne studier er fundet frem og in/ekskluderet. Gerne et flow diagram.

 Dette ikke fundet nødvendigt i en statusartikel.

- Der kan med fordel komme en kort diskussion af studiernes kvalitet, dvs et egentlig diskussionsafsnit

Dette ikke fundet nødvendigt i en statusartikel.

- Mht "praktisk anvendelse" så kunne man måske omdøbe det til "cases med eksempler på praktisk anvendelse"

 Titlen er hermed ændret til det foreslåede.

-Artiklen slutter med:
Det er vigtigt at patientsikkerheden opretholdes, og er man i tvivl om tolkningen af en V-gas bør man supplere med en A-gas.
Det synes jeg er en uheldig formulering. Naturligvis er patientsikkerheden vigtig - det kunne man skrive til alle studier. Men konklusionen på dette statement er i følge forfatterne at man bør supplere men en a-gas. Det er ikke nødvendigvis oplagt: konklusionen kunne lige så godt være at man skal spørge nogle der er meger vant til at se på v-gasser, eller at man skal kigge på en trend snarere end absolutte værdier... For at komme udenom tautologien om patientsikkerhed og diskussionen om man bør supplere med en a-gas, så synes jeg at sætningen bør sløjfes.

 Sætningen er hermed slettet.